Poznámky konsolidovanej účtovnej závierky obce Nána
zostavenej k 31. decembru 2019

Všeobecné údaje

1.	Identifikačné údaje o konsolidujúcej účtovnej jednotke

Názov konsolidujúcej účtovnej jednotky	Obec  Nána	
IČO	00800279 	
Sídlo konsolidujúcej účtovnej jednotky	Nána	
Dátum založenia, vzniku konsolidujúcej účtovnej jednotky	1.1.1991	
Konsolidovaná účtovná závierka konsolidovaného celku Obce Nána  bola zostavená v súlade so zákonom č. 431/2002 Z. z. o účtovníctve v znení neskorších predpisov (ďalej len ,,zákon o účtovníctve“) a v súlade s Opatrením Ministerstva financií Slovenskej republiky zo dňa 17. decembra 2008 č. MF/27526/2008 – 31, ktorým sa ustanovujú podrobnosti o metódach a postupoch konsolidácie vo verejnej správe a podrobnosti o usporiadaní a označovaní položiek konsolidovanej účtovnej závierky vo verejnej správe v znení neskorších predpisov.

2.	Informácie o hlavných predstaviteľoch konsolidujúcej účtovnej jednotky 
Starosta obce (meno a priezvisko)	Dezider Molnár	
Zástupca starostu (meno a priezvisko)	Ladislav Juhász	
Hlavný kontrolór obce	Mgr. Lívia Vörös	

3.	Informácie o konsolidovanom celku
Identifikačné údaje všetkých účtovných jednotiek konsolidovaného celku obce Nána sú uvedené v tabuľkovej časti - tabuľka  č. 1,  poznámok konsolidovanej účtovnej závierky.

3. 1. Identifikačné údaje o konsolidovaných účtovných jednotkách – rozpočtových organizáciách 
        v zriaďovateľskej pôsobnosti konsolidujúcej účtovnej jednotky
Obec nemá zriadené rozpočtové organizácie.

3. 2. Identifikačné údaje o konsolidovaných  účtovných jednotkách – príspevkových organizáciách
        v zriaďovateľskej pôsobnosti konsolidujúcej účtovnej jednotky
Obec nemá zriadené príspevkové organizácie.

3. 3. Identifikačné údaje o konsolidovaných  účtovných  jednotkách – obchodných spoločnostiach
Názov konsolidovanej účtovnej jednotky	Sídlo	IČO	Dátum založenia	Podiel v %	
Nána Invest s.r.o.	Nána	46121617	12.4.2011	100	

3.4.	Účtovné jednotky, v ktorých má konsolidujúca účtovná jednotka podiel, ale nespĺňajú podmienky zahrnutia do konsolidovaného celku (v súlade s § 22 zákona o účtovníctve)  spolu s uvedením dôvodu nezahrnutia do konsolidovanej účtovnej závierky:
Obec nemá zriadené takéto organizácie.

4.	Zmena konsolidovaného celku
V priebehu účtovného obdobia od 1. januára 2019 do 31. decembra 2019 nedošlo k takým zmenám, ktoré by zmenili štruktúru konsolidovaného celku i názov konsolidujúcej ÚJ.

5.	Informácie o zamestnancoch konsolidovaného celku 

Názov položky	2019	             2018			
Priemerný počet zamestnancov konsolidovaného celku počas účtovného obdobia	33	                38			
z toho počet vedúcich zamestnancov	5	                 5			

6.	Informácie o výsledku hospodárenia z dôvodu predaja majetku medzi účtovnými   jednotkami konsolidovaného celku 
  	V priebehu účtovného obdobia roku 2019 sa medzi účtovnými jednotkami konsolidovaného celku obce  neuskutočnil nákup resp. predaj majetku.

7.	Informácie o účtovných zásadách a účtovných metódach

a)	Dlhodobý nehmotný a dlhodobý hmotný majetok
Dlhodobý majetok obstaraný kúpou sa oceňuje obstarávacou cenou, ktorá zahrňuje cenu obstarania a náklady súvisiace s obstaraním (prepravu, montáž). Súčasťou obstarávacej ceny dlhodobého hmotného a nehmotného majetku  nie sú úroky z úverov. Zľava z ceny, ktorú poskytol dodávateľ k majetku sa účtuje ako zníženie nákladov na predaný alebo spotrebovaný majetok.

Hodnota obstarávaného dlhodobého hmotného majetku, ktorý sa používa, sa trvalo zníži o oprávky, ktoré zodpovedajú výške opotrebenia majetku. 

O opravných položkách sa účtuje v prípade prechodného zníženia hodnoty majetku ku dňu, ku ktorému sa zostavuje účtovná závierka. 

Dlhodobý majetok vytvorený vlastnou činnosťou sa oceňuje vlastnými nákladmi. Za vlastné náklady sa považujú všetky priame náklady vynaložené na výrobu alebo inú činnosť a všetky nepriame náklady vzťahujúce sa na výrobu alebo inú činnosť.

Dlhodobý majetok nadobudnutý bezodplatným prevodom pri splynutí, zlúčení, rozdelení alebo pri prevode správy sa oceňuje cenou, v ktorej sa doteraz viedol v účtovníctve. Ak cenu nie je možné zistiť, oceňuje sa reálnou obstarávacou cenou. Dlhodobý nehmotný a hmotný majetok obstaraný iným spôsobom (napr. bezodplatne nadobudnutý majetok, delimitovaný, novo zistený majetok pri inventarizácii) sa oceňuje reálnou  obstarávacou cenou, t.j. cenou, za ktorú by sa majetok obstaral v čase, keď sa o ňom účtuje.

Dlhodobý nehmotný majetok a dlhodobý hmotný majetok odpisovaný sa odpisuje podľa odpisového plánu, ktorý bol zostavený na základe predpokladanej doby jeho používania a predpokladaného priebehu jeho morálneho a fyzického opotrebenia. Účtovná jednotka odpisuje majetok na základe zákona o účtovníctve a účtuje o účtovných odpisoch.

		
b)	Dlhodobý finančný majetok
Finančné investície, cenné papiere a majetkové účasti sa oceňujú obstarávacou cenou, vrátane nákladov súvisiacich s obstaraním. 

c)	Zásoby
Zásoby nakupované sa oceňujú obstarávacou cenou, ktorá zahrňuje cenu obstarania a náklady súvisiace s obstaraním /prepravu/. Úroky z cudzích zdrojov nie sú súčasťou obstarávacej ceny. Nakupované zásoby sú oceňované váženým aritmetickým priemerom z obstarávacích cien.
Zásoby vytvorené vlastnou činnosťou neboli vytvorené.

d)	Pohľadávky
Pohľadávky pri ich vzniku sa oceňujú menovitou hodnotou. Pohľadávky pri odplatnom nadobudnutí alebo pohľadávky nadobudnuté vkladom do základného imania sa oceňujú obstarávacou cenou, t.j. vrátane nákladov súvisiacich s obstaraním.

Opravná položka sa vytvára napr. k pohľadávkam po splatnosti a nedobytným pohľadávkam, kde existuje riziko nevymožiteľnosti pohľadávok. 

e)	Finančné účty
Peňažné prostriedky a ceniny sa oceňujú menovitou hodnotou.

f)	Náklady budúcich období a príjmy budúcich období
Náklady budúcich období a príjmy budúcich období sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.

g)	Rezervy
Rezervy sú záväzky s neurčitým časovým vymedzením alebo výškou a oceňujú sa v očakávanej výške záväzku. V účtovnej závierke sa tvorili rezervy najmä na nevyfakturované dodávky a služby, mzdy za dovolenku zamestnancov vrátane sociálneho a zdravotného poistenia, súdne spory a podobne. 

h)	Záväzky
Záväzky sa pri ich vzniku oceňujú menovitou hodnotou a pri ich prevzatí sa oceňujú obstarávacou cenou. 
Ak sa pri inventarizácii zistí, že suma záväzkov je iná ako ich výška v účtovníctve, uvedú sa záväzky v účtovníctve a v účtovnej závierke v tomto zistenom ocenení.

i)	Výdavky budúcich období a výnosy budúcich období
Výdavky budúcich období a výnosy budúcich období sú vykázané vo výške, ktorá je potrebná na dodržanie zásad vecnej a časovej súvislosti s účtovným obdobím.

j)	Cudzia mena
 Záväzky vyjadrené v cudzej mene sa prepočítavajú na slovenskú menu euro referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň predchádzajúci dňu uskutočnenia účtovného prípadu alebo v iný deň, ak to ustanovuje osobitný predpis, resp. v deň, ku ktorému sa zostavuje účtovná závierka.

j)	Zásady pre vykazovanie transferov.
O nároku na dotácie zo štátneho rozpočtu sa účtuje, ak je takmer isté, že sa splnia všetky podmienky súvisiace s dotáciou a súčasne, že sa dotácia poskytne. 
Bežný transfer od cudzích subjektov - sa  zúčtuje do výnosov  vo vecnej a časovej súvislosti s nákladmi. 
Kapitálový transfer od cudzích subjektov - sa  zúčtuje do výnosov  vo vecnej a časovej súvislosti s nákladmi (napr. s odpismi, s opravnou položkou, so zostatkovou hodnotou vyradeného dlhodobého majetku). 

k)	Výnosy 
Ešte v roku 2016 bol rozšírený okruh obchodných činností v spoločnosti Nána Invest s.r.o., ktorých najvýznamnejšou je sprostredkovanie predaja tovaru. Tržby spoločnosti s ručením obmedzením, za vlastné výkony a tovar obsahujú daň z pridanej hodnoty. Tržby sú účtované ku dňu splnenia dodávky alebo služby.

O výnosoch z  poplatkov sa účtuje v časovej a vecnej súvislosti s vyrubením poplatkov.

Čl. II
Informácie o metódach a postupoch konsolidácie

1.	Informácie o použitých metódach konsolidácie

Účtovné jednotky konsolidovaného celku obce Nána boli zahrnuté do konsolidovanej účtovnej závierky metódou konsolidácie uvedenou v nasledujúcom prehľade:. 

Názov resp. obchodné meno
konsolidovanej účtovnej jednotky	Metóda 
úplnej konsolidácie	Metóda 
podielovej konsolidácie	Metóda 
vlastného imania	
Nána Invest s.r.o.	áno	             -	             -	

2.	Goodwill/záporný goodwil
Goodwille v konsolidovanej účtovnej jednotke nevznikol.

3.	Konsolidácia medzivýsledku
Konsolidácia medzivýsledku na úrovni obce nebola vykonaná, nakoľko v roku 2019 nebol realizovaný žiadny predaj majetku a zásob medzi účtovnými jednotkami KC.

Čl. III
Informácie o údajoch aktív a pasív
1.	Údaje po konsolidovanom celku 
Konsolidovaný celok obce Nána .zahŕňa  jednu obchodnú spoločnosť. Identifikačné údaje o účtovnej jednotke konsolidovaného celku sú uvedené v tabuľkovej časti – viď tabuľku č. 1.

2.	Prehľad o pohybe dlhodobého majetku
a) Prehľad o pohybe dlhodobého nehmotného a dlhodobého hmotného majetku od 1. januára 2019 do 31. decembra 2019 je uvedený  v tabuľkovej časti  konsolidovaných poznámok viď tabuľku č. 2 k čl. III A ods. 1 a 2. 

b) spôsob a výška poistenia dlhodobého nehmotného a hmotného majetku

Majetok je poistený pre prípad krádeže a živelných udalostí /stroje/ až do výšky 7 628,- €
Majetok je poistený pre prípad živelných udalostí a krádeže /dom smútku a jeho zariadenie/ až do výšky 63 005 €
Majetok je poistený pre prípad krádeže a živelných udalostí /zariadenie MŠ a ZŠ/ až do výšky 26 571 €
Majetok je poistený pre prípad krádeže a živelných udalostí /budovy a hnuteľné veci: OU, MŠ, Školská č. 2, KD/ až do výšky 649 154 €
Majetok je poistený pri prípad krádeže a živelných udalostí /budovy na ul. Školskej č. 1/ až do výšky198 247€
Majetok je poistený pre prípad poškodenia alebo zničenia majetku živelnou alebo vodovodnou udalosťou, zničenia majetku a zodpovednosti za škodu /ekon.činnosť/ až do výšky 1 453,65 €.

c) zriadenie záložného práva na dlhodobý nehmotný majetok a dlhodobý hmotný majetok 
Nie je zriadené záložné právo na nehnuteľnosti.

3.	Prehľad o pohybe dlhodobého finančného majetku
Detailnejšie informácie o dlhodobom finančnom majetku  k 31. decembru 2019 sú uvedené v tabuľkovej časti. Viď tabuľky č. 2 k čl. III.A ods. 1 a 2
Majetkové podiely v iných spoločnostiach (podielové cenné papiere a podiely v dcérskych spoločnostiach a   spoločnostiach s podstatným vplyvom) v € - tabuľka č. 3
Realizovateľné cenné papiere v € - tabuľka č. 4
Dlhodobé pôžičky (pôžičky účtovnej jednotke v konsolidovanom celku, ostatné pôžičky) – neboli poskytnuté.
Obec Nána poskytla v rokoch 2011 a 2013 svojej dcérskej účtovnej jednotke dlhodobú pôžičku vo výške  11 358,50 €.

4.	Vývoj opravnej položky k zásobám
Konsolidovaný celok v roku 2019 netvoril opravné položky k zásobám.

5.	Transfery
K 31.12. 2019 bol zostatok transferov v materskej účtovnej jednotke vo výške 0 €. 

6.	Pohľadávky konsolidovaného celku v €  viď tabuľku č. 9
a) významné pohľadávky podľa jednotlivých položiek súvahy v €:
		
Pohľadávka	Riadok súvahy	Hodnota pohľadávok 	Opis 	
a	1	2	3	
Účet 311 – odberatelia s.r.o.	64	41 986,39	Faktúry za nájomné	
Účet 318 – nedaňové príjmy obce	71	               995,85	Uloženie a odvoz komunálneho odpadu	
Účet 319 – daňové príjmy obce	72	            7 112,85	Daň z nehnuteľnosti a užívanie verej.priestranstva	
Účet 378 -  iné pohľadávky	84	       375,61       	Preplatok elektr. energie a mylná platba  	
Spolu 	 	           50 470,70	 	
      
Konsolidovaný celok vykazuje krátkodobé pohľadávky vo výške  50 470,70 €. 
Najväčší podiel na vykázaných krátkodobých pohľadávkach má dcérska účtovná jednotka – Nána Invest s.r.o a to hlavne:
-    pohľadávky voči odberateľom vo výške  58 894,66 €, na ktoré je vytvorená opravná položka vo výške 16 908,27 €. /faktúry za vystavené nájomné/
	Materská účtovná jednotka – Obec Nána vykazuje krátkodobé pohľadávky: 
–	pohľadávky z nedaňových príjmov obce 1 904,43 € /poplatok za vývoz komunálneho odpadu a poplatok za uloženie odpadu/. Opravná položka vo výške 908,58 € je vytvorená na pohľadávku za vývoz komunálneho odpadu. Na pohľadávku voči odberateľom za nájomné za pôdu vo výške 1 692,88, bola vytvorená opravná položka.v celej výške.
–	pohľadávky z daňových príjmov obce 32 047,50 € /daňové pohľadávky za daň z nehnuteľností a užívanie verejného priestranstva podnikov, ktoré sú v konkurznom konaní a likvidácii/ a občanov, ktorí sú v hmotnej núdzi, je vytvorená opravná položka vo výške 24 934,65 €.

b) vývoj opravnej položky k pohľadávkam - tabuľka č. 8
K pochybným a nedobytným pohľadávkam, kde existuje riziko nevymožiteľnosti, bola vytvorená opravná položka.
Opis dôvodov tvorby, zníženia a zrušenia opravných položiek k pohľadávkam 

Pohľadávka 	Suma OP 	Dôvod tvorby, zníženia a zrušenia OP	
K účtu 311 – odberatelia s.r.o.	7 788,42	Tvorba z dôvodu opatrnosti	
	0 	Zníženie pohľadávky z dôvodu preúčt. na anal.účty	
	917,50 	Zrušenie pohľadávky z dôvodu úhrady	
	 16 908,27	Zostatok opravnej položky	
K účtu 318 – nedaň.príjmy obce	50,24 	Tvorba z dôvodu opatrnosti	
	22,57	Zrušenie pohľadávky 	
	2 601,46	Zostatok opravnej položky	
K účtu 319 – daňové príjmy obce	0	Tvorba z dôvodu opatrnosti	
	1352,14	Zníženie pohľadávky	
	14 451,65	Zrušenie pohľadávky z dôvodu likvidácie podniku	
	24 934,65	Zostatok opravnej položky	
c) pohľadávky podľa doby splatnosti a podľa zostatkovej doby splatnosti 
 viď. tabuľku č. 9

d)	pohľadávky, na ktoré sa zriadilo záložné právo a výška pohľadávok, pri ktorých má účtovná jednotka obmedzené právo s nimi nakladať 

Účtovná jednotka nemá zriadené záložné právo na pohľadávky a nemá obmedzené právo nakladať s pohľadávkami.
 
7.	Časové rozlíšenie aktív 
a) Náklady budúcich období
viď  tabuľku č. 10

b) Príjmy budúcich období 
viď tabuľku č. 11

8.	Vlastné imanie 

Prehľad o pohybe vlastného imania konsolidovaného celku obce Nána od 1. januára 2019 do 31. decembra 2019 je uvedený v tabuľkovej prílohe konsolidovaných poznámok – tabuľka č. 12.

     Oceňovací rozdiel vo výške 10 497,34 € vznikol ešte v roku 2012  porovnaním ceny budovy kotolne s.č. 1152, na parc. č. 1169/8. Budova kotolne bola vložená do základného imania spoločnosti Nána Invest s.r.o., vo výške 51 500 €, čo je hodnota stavby podľa znaleckého posudku vypracovaného v r. 2012, pričom zostatková hodnota stavby podľa účtovníctva je 61 997,34 €. 

9.	Rezervy

Prehľad rezerv konsolidovaného celku v členení na zákonné a ostatné, dlhodobé a krátkodobé od 1. januára 2019 do 31. decembra 2019 je uvedený v tabuľkovej prílohe konsolidovaných poznámok – tabuľky č.13 a 14

a) rezervy dlhodobé tabuľka č. 13 – neboli tvorené 

b) rezervy krátkodobé rezervy tabuľka č. 14 
Obec tvorila ostatné krátkodobé rezervy na náklady na overenie účtovnej závierky audítorom. Spoločnosť Nána Invest s.r.o. tvorila rezervu na nevyčerpané dovolenky vrátane sociálneho zabezpečenia.

10.	Záväzky 
Prehľad záväzkov z hľadiska ich vekovej štruktúry a podľa doby splatnosti je uvedený v tabuľkovej časti - tabuľka č. 15.

11.	Bankové úvery 
a) dlhodobé bankové úvery a krátkodobé bankové úvery

Prehľad o bankových úveroch Obce k 31.12.2019 s uvedením podrobných informácií je uvedený v tabuľkovej časti - tabuľka č. 16. 

Obecné zastupiteľstvo uznesením č. 31/09072009 schválilo čerpanie dlhodobého investičného úveru na rekonštrukciu obecných pozemných komunikácií - Nána, ul. Hviezdoslavová 1. etapa. Úver bol poskytnutý Prima bankou Slovensko. Zábezpeka úveru formou vlastnej vista biankozmenky a poukazovaním podielových daní na účet obce, ktorý je vedený v uvedenej banke. Obec vyčerpala úver v mesiaci október 2009. Splátky istiny úveru sú rovnomerné vždy k 27. dňu mesiaca vo výške 1 383,- €. Splátky úrokov úveru sú pravidelné mesačné k 1. dňu kalendárneho mesiaca. Celková Revizibilná úroková sadzba je hodnota 3-mesačného euriboru + úrokové rozpätie 1,20 % p. a. Amortizácia úveru: 19.8.2024. Na základe postupov účtovníctva bolo potrebné vyčleniť a zaúčtovať splátky úveru na rok 2018 z celkového úveru samostatne na novovytvorený analytický účet, ktorý sa na základe postupov účtovníctva vykazuje  v súvahe ako krátkodobý úver.  

Obecné zastupiteľstvo uznesením č. 2/26012015, časť III. bod B schválilo čerpanie investičného úveru na kúpu Technickej vybavenosti bytového domu na ul. Hviezdoslavovej č. 131. Úver bol poskytnutý Prima bankou Slovensko vo výške  47 000 € v roku 2015. V roku 2016 to vo výške 23 000 €.  Zábezpeka úveru formou vlastnej biankozmenky a poukazovaním podielových daní, dane z nehnuteľnosti a miestnych poplatkov na účet obce, ktorý je vedený v uvedenej banke. Splátky istiny úveru sú rovnomerné vždy k 25. dňu mesiaca vo výške 389 €. Splátky úrokov úveru sú pravidelné mesačné k 1. dňu kalendárneho mesiaca. Celková Revizibilná úroková sadzba je hodnota 12 mesačného euriboru + úrokové rozpätie 1,80 % p. a. Amortizácia úveru: 31. 5. 2030. Na základe postupov účtovníctva bolo potrebné vyčleniť a zaúčtovať splátky úveru na rok 2018 z celkového úveru samostatne na novovytvorený analytický účet, ktorý sa na základe postupov účtovníctva vykazuje  v súvahe ako krátkodobý úver.  

12.	Časové rozlíšenie  pasív
a) Prehľad výdavkov budúcich období je uvedený v tabuľkovej časti – tabuľka č. 17 
b) Prehľad výnosov budúcich období je uvedený v tabuľkovej časti – tabuľka č. 18 
Významnou položkou výnosov budúcich období vrámci konsolidačného celku sú:   
V materskej účtovnej jednotke transfery na prestavbu majetku obce: obecného úradu:  19 648,69 €, prestavba domu smútku: 40 929,35 €, rekonštrukciu Hviezdoslavovej ulice: 10 888,72 € , dar MO SR vo výške 710 830,46 €, transfer na kúpu zariadení na ochranu ovzdušia z Environmentálnheo fondu vo výške 78 859,58, transfer na kúpu bytového domu vo výške  178 963,58 €, transfer na rekonštrukciu materskej školy 149 257,86 €, rozšírenie cintorína 15 000 € a rozšírenie detského ihriska 8 000 €. 
V roku 2019 poslanci obecného zastupiteľstva uznesením č. 4/01042019 schválili zvýšenie základného imania nepeňažným vkladom, a to prevodom nehnuteľného majetku Obce Nána do základného imania spoločnosti Nána invest, s. r. o., so sídlom 1. mája 6, Nána, vo výške 2 520 000 €, z dôvodu možnosti účinnejšieho a efektívnejšieho hospodárenia spoločnosti. Z uvedeného dôvodu bolo v materskej účtovnej jednotke na účte výnosov budúcich období zúčtovaná zostatková hodnota prevedeného majetku oproti účtu 428 nevysporiadaný výsledok minulých rokov. 
V dcérskej účtovnej jednotke významnou položkou výnosov budúcich období sú vystavené faktúry za nájomné na rok 2019 vo výške 25 629,11 €.

13.	Náklady konsolidovaného celku

a)  Náklady na služby 
    	Detailný rozpis významných nákladov na služby je uvedený v tabuľkovej časti – tabuľka č. 19
Významnou položkou konsolidačného celku sú náklady na právne, ekonomické a iné poradenstvo, telekomunikačné služby a náklady na propagáciu a reklamu, štúdie a posudky.
b) Ostatné náklady na prevádzkovú činnosť 
   	Rozpis nákladov na služby je uvedený v tabuľkovej časti – tabuľka č. 20. Ostatnými nákladmi na služby sú napr. náklady na reklamu, členské v združeniach.
.
c) Ostatné finančné náklady 
    	Detailný rozpis významných nákladov na služby je uvedený v tabuľkovej časti – tabuľka č. 21.        Významnou položkou ostatných finančných nákladov je poistenie majetku vo výške 4 308,47 €.

14.	Výnosy konsolidovaného celku

Ostatné výnosy na prevádzkovú činnosť  sú rozpísané v tabuľkovej časti – tabuľka  č. 22
Významnou položkou sú vystavené faktúry za nájomné v hlavnej činnosti vo výške 43 174,32 € a na ostatnú činnosť vo výške 13 911,23 €.

Čl. IV. 
Informácie o iných aktívach a iných pasívach

1. Iné aktíva a iné pasíva

Konsolidovaný celok obce Nána nemá žiadne informácie o iných aktívach a iných pasívach.

2. Prípadné ďalšie záväzky

Konsolidovanému celku obce Nána nemôžu vzniknúť prípadné ďalšie záväzky. 

3. Zoznam nehnuteľných kultúrnych pamiatok spravovaných účtovnou jednotkou

Konsolidovaný celok obce Nána nemá kultúrne pamiatky, ktoré by sa evidovali v účtovníctve.

4. Ostatné finančné povinnosti 

Konsolidovaný celok obce Nána nemá žiadne iné finančné povinnosti, okrem tých, ktoré sú uvedené v účtovníctve. 

	Čl. V. 
SKUTOČNOSTI, KTORÉ NASTALI PO DNI,
KU KTORÉMU SA ZOSTAVUJE ÚČTOVNÁ ZÁVIERKA, DO DŇA JEJ ZOSTAVENIA

Po 31. decembri 2019 nenastali udalosti, ktoré si vyžadujú zverejnenie a vykázanie v konsolidovanej účtovnej závierke za rok 2019.